- Tatăl şi fratele Simonei Halep şi-au sărbătorit ziua de naştere
- Cei doi sunt născuţi în aceeaşi zi
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Zi mare pentru familia Halep! Tatăl şi fratele Simonei, care sunt născuţi în aceeaşi zi, şi-au sărbătorit ziua de naştere. Cei doi sunt născuţi ambii pe 23 martie.
Familia Halep a sărbătorit ziua specială la un restaurant de lux. Simona Halep, care trăieşte momente foarte frumoase după revenirea pe teren, a fost numai un zâmbet la petrecere. (IMAGINI ÎN GALERIA FOTO)
Zi mare pentru familia Halep. Tatăl şi fratele Simonei şi-au sărbătorit ziua de naştere!
"La mulţi ani", a scris Simona Halep pe InstaStory, alături de 3 emoticoane cu inimioare şi de o poză în care apărea alături de fratele ei şi de tatăl ei.
Simona Halep a postat mai multe poze pe Story de la petrecere, în toate apărând zâmbitoare şi fericită.
Tatăl Simonei Halep, Stere, a împlinit 62 de ani, în timp ce fratele ei, Nicolae, a împlinit 35 de ani. La petrecere au participat, desigur, şi mama Simonei Halep şi cumnata tenismenei.
Următorul turneu la care ar putea participa Simona Halep! Anunţul presei internaţionale: "E invitata ideală!"
S-a aflat care ar fi următorul turneu la care ar putea participa Simona Halep, după cel de la Miami. Românca ar putea lua startul în turneul de 250 de puncte WTA de la Rouen, după cum anunţă presa din Franţa.
Simona Halep a revenit pe terenul de tenis, odată cu participarea la Miami. Românca a fost eliminată în primul tur de către Paula Badosa, după un meci de trei seturi.
Turneul de la Rouen, care a trecut de la categoria WTA 125 la WTA 250 şi va avea loc între 13 şi 21 aprilie, şi-a dezvăluit joi line-up-ul, din care fac parte, între altele, Caroline Garcia, Mira Andreeva, Anastasia Pavliucenkova, Sloane Stephens, Karolina Pliskova şi Clara Burel.
Organizatorii nu au făcut un anunţ în acest sens, însă românca ar fi "invitata ideală" pentru această competiţie, după cum au transmis francezii.
"Dar avem o bănuială că un anunţ important ar putea fi făcut în curând pentru a sărbători această primă ediţie. Simona Halep este invitata ideală pentru acest tip de turneu, deoarece românca, de la sfârşitul suspendării, este în căutare de meciuri şi de încredere, iar clasamentul ei nu îi permite accesul la cele mai mari turnee din circuit. Vom afla în curând dacă We Love Tennis a avut sau nu intuiţie…", notează welovetennis.fr.
Simona Halep, în lotul României pentru Billie Jean King Cup
Până la startul competiţiei de la Rouen, Simona Halep va face parte din echipa României de Billie Jean King Cup, pentru duelul din play-off cu Ucraina. Confruntarea se va desfăşura în week-end-ul 12-13 aprilie, în SUA.
Simona Halep a revenit în circuitul WTA la Miami Open, după ce TAS a redus suspendarea sa de la patru ani la nouă luni.
Unde se va "muta" Simona Halep, după ce va începe să se antreneze cu noul antrenor
S-a aflat unde se va "muta" Simona Halep, după ce va începe să se antreneze cu noul antrenor. Presa din Spania a făcut anunţul, după ce românca a dezvăluit că va începe colaborarea cu ibericul Carlos Martinez. Spaniolii notează faptul că "Simo" se va antrena pentru sezonul de zgură în Barcelona.
Conform Marca, Simona Halep se va "muta" la Barcelona, luna următoarea, în vederea pregătirii sezonului de zgură. Concret, românca s-ar putea antrena la clubul de tenis Mollet, asta după ce la începutul anului, până să-şi afle decizia de la TAS, românca s-a antrenat în Dubai.
Până să plece spre Barcelona, Simona Halep va juca în play-off-ul din Billie Jean King Cupă. Horia Tecău a convocat-o pentru duelul dintre România şi Ucraina, duel care se va desfăşura în perioada 12-13 aprilie, în SUA.
Ulterior, românca va începe să se antreneze pentru sezonul său preferat, cel de zgură. Cel mai probabil, românca va participa la turneul din Madrid, urmat de cel din Roma. Este de aşteptat să primească wildcard-uri la ambele competiţii, date fiind rezultatele ei notabile înregistrate de-a lungul anilor, la ambele turnee.
Ulterior, după turneele de la Madrid şi Roma, Simona Halep se va pregăti să ia startul la Roland Garros. Al doilea turneu de Grand Slam se va desfăşura în perioada 20 mai – 9 iunie. Românca s-a impus pe zgura de la Paris în 2018, după o finală cu Sloane Stephens.